

**Priloga I: nove pobude**

| **Št.** | **Naslov** | **Opis[[1]](#footnote-2)** |
| --- | --- | --- |
| **Nova spodbuda za delovna mesta, rast in naložbe** | | |
|  | **Pobuda za mlade** | **Pobuda vključuje predlog za ustanovitev evropske solidarnostne enote** (zakonodajna/nezakonodajna pobuda) **in prednostne ukrepe za izvajanje vidikov programa znanj in spretnosti, ki se nanašajo na mlade, vključno z okvirom za kakovost vajeništev in predlogom za večjo mobilnost vajencev** (zakonodajna pobuda)**; predlog za posodobitev šolstva in visokošolskega izobraževanja** (nezakonodajna pobuda; drugo četrtletje leta 2017) **ter predlog za boljše spremljanje poklicne poti diplomantov pa tudi mladih s poklicno izobrazbo in usposabljanjem** (nezakonodajna pobuda; drugo četrtletje leta 2017)**.** |
|  | **Izvajanje akcijskega načrta za krožno gospodarstvo** | **To vključuje strategijo o uporabi, ponovni uporabi in recikliranju plastike** (nezakonodajna pobuda; zadnje četrtletje leta 2017)**; ukrepe v zvezi z vodo: predlog uredbe o minimalnih zahtevah glede kakovosti ponovno uporabljene vode** (vključno z oceno učinka; člen 192 PDEU; drugo četrtletje leta 2017)**;** **revizijo direktive o pitni vodi v okviru programa REFIT** (vključno z oceno učinka; člen 192(1) PDEU; zadnje četrtletje leta 2017)**; pobudo za obravnavo pravnih, tehničnih ali praktičnih ovir na področju medsebojnega delovanja zakonodaje o kemikalijah, izdelkih in odpadkih** (nezakonodajna pobuda; zadnje četrtletje leta 2017) **ter okvir za spremljanje krožnega gospodarstva** (nezakonodajna pobuda; tretje četrtletje leta 2017)**.** |
|  | **Finančni okvir po letu 2020** | **Celovit predlog za naslednji večletni finančni okvir, vključno za lastna sredstva** (zakonodajna/nezakonodajna pobuda; člen 312 PDEU)**.** |
| **Povezan enotni digitalni trg** | | |
|  | **Izvajanje strategije za enotni digitalni trg** | **Vmesni pregled izvajanja strategije za enotni digitalni trg** |
| **Trdna energetska unija s podnebno politiko, usmerjeno v prihodnost** | | |
|  | **Izvajanje strategije za energetsko unijo: potovanja in mobilnost z nizkimi emisijami** | **Revizija več ključnih zakonodajnih aktov, na katere je bilo opozorjeno v akcijskem načrtu o mobilnosti z nizkimi emisijami, v okviru programa REFIT: strategij za avtomobile/kombinirana vozila, tovorna vozila in avtobuse za obdobje po letu 2020** (zakonodajna pobuda, vključno z oceno učinka; drugo četrtletje leta 2017)**; direktive o čistih vozilih** (vključno z oceno učinka; člen 192 PDEU; drugo četrtletje leta 2017) **ter direktiv o evrovinjeti in evropskem elektronskem cestninjenju (EETS)** (vključno z oceno učinka; člen 91 PDEU; drugo četrtletje leta 2017)**. Ta pobuda vključuje izvajanje mednarodnega sporazuma o emisijah iz zrakoplovov (ICAO)** (zakonodajna pobuda, vključno z oceno učinka; člen 192 PDEU; prvo četrtletje leta 2017)**.** |
| **Bolj povezan in pravičnejši notranji trg z okrepljeno industrijsko bazo** | | |
|  | **Izvajanje strategije za enotni trg** | **Rezultati bodo vključevali revizijo zakonodaje o blagu v okviru programa REFIT** (zakonodajna/nezakonodajna pobuda, vključno z oceno učinka; člen 43/114/207 PDEU; drugo četrtletje leta 2017)**;** **pobudo glede prava družb za olajšanje uporabe digitalnih tehnologij v vseh fazah življenjskega cikla podjetja ter čezmejnih združitev in delitev** (zakonodajna pobuda, vključno z oceno učinka; tretje do zadnje četrtletje leta 2017)**; pobudo za usklajeno ocenjevanje zdravstvene tehnologije** (zakonodajna/nezakonodajna pobuda, vključno z oceno učinka; zadnje četrtletje leta 2017)**; ukrepe za boljše izvrševanje pravil enotnega trga v okviru širšega svežnja ukrepov za izvrševanje, vključno s predlogom za enotni digitalni portal** (zakonodajna/nezakonodajna pobuda, vključno z oceno učinka; člen 114 PDEU; prvo četrtletje leta 2017) **in predlogom za mehanizem za zbiranje informacij o enotnem trgu** (zakonodajna pobuda, vključno z oceno učinka; prvo četrtletje leta 2017)**; posodobitev mreže SOLVIT** (nezakonodajna pobuda; prvo četrtletje leta 2017) **ter krepitev vloge nacionalnih organov za varstvo konkurence za učinkovitejše izvrševanje pravil** (zakonodajna/nezakonodajna pobuda, vključno z oceno učinka; drugo četrtletje leta 2017)**.** |
|  | **Pravičnejša obdavčitev podjetij** | **Pobuda vključuje izvajanje akcijskega načrta za DDV s predlogi v okviru programa REFIT za dokončni sistem DDV in stopnje DDV** (zakonodajna pobuda, vključno z oceno učinka; člen 113 PDEU; tretje četrtletje leta 2017)**; boljše upravno sodelovanje in sveženj za poenostavitev, da bi se zmanjšala bremena za podjetja in davčne uprave** (zakonodajna pobuda, vključno z oceno učinka; člen 113 PDEU; zadnje četrtletje leta 2017)**; predlog za seznam EU z jurisdikcijami tretjih držav, ki ne spoštujejo standardov dobrega davčnega upravljanja** (nezakonodajna pobuda; tretje četrtletje leta 2017)**, ter izvajanje mednarodnega sporazuma o eroziji davčne osnove in preusmerjanju dobička (BEPS) z zakonodajo EU** (zakonodajna/nezakonodajna pobuda, vključno z oceno učinka; drugo četrtletje leta 2017)**.** |
|  | **Izvajanje vesoljske strategije za Evropo** | **Zakonodajni predlog o storitvah vladnih satelitskih komunikacij** (vključno z oceno učinka; člen 189 PDEU; zadnje četrtletje leta 2017) **ter predlog za ukrepe za olajšanje uveljavljanja vesoljskih storitev in podatkov na trgu** (zakonodajna/nezakonodajna pobuda)**.** |
|  | **Izvajanje akcijskega načrta za unijo kapitalskih trgov** | **V vmesnem pregledu** (nezakonodajna pobuda; drugo četrtletje leta 2017) **se bo ocenil napredek pri izvajanju unije kapitalskih trgov in opredelili se bodo morebitni dodatni ukrepi, ki so potrebni za izboljšanje financiranja gospodarstva. Novi ukrepi bodo vključevali okvir za produkt osebnega pokojninskega zavarovanja na ravni EU** (zakonodajna/nezakonodajna pobuda, vključno z oceno učinka; člen 114 PDEU; drugo četrtletje leta 2017)**; revizijo Uredbe o infrastrukturi evropskega trga (EMIR) v okviru programa REFIT** (vključno z oceno učinka; člen 114 PDEU; prvo četrtletje leta 2017)**; akcijski načrt o maloprodajnih finančnih storitvah** (nezakonodajna pobuda; prvo četrtletje leta 2017) **ter dodatne delegirane akte za olajšanje financiranja infrastrukturnih podjetij s strani institucionalnih vlagateljev** (vključno z oceno učinka; zadnje četrtletje leta 2016)**.** |
| **Bolj poglobljena in pravičnejša ekonomska in monetarna unija** | | |
|  | **Močna Unija, zgrajena na močni ekonomski in monetarni uniji** | **Bela knjiga o prihodnosti Evrope** (nezakonodajna pobuda; prvo četrtletje leta 2017)**, ki bo določala ukrepe za reformo EU s 27 državami članicami 60 let po Rimskih pogodbah, bo zajemala tudi prihodnost EMU, da bi pripravila drugo fazo poglobitve EMU v novih političnih in demokratičnih razmerah (vključno s pregledom Pakta za stabilnost in rast, usmerjenim v stabilnost, ter nadaljnjimi ukrepi na podlagi člena 16 Pogodbe o stabilnosti, usklajevanju in upravljanju v ekonomski in monetarni uniji (vključitev vsebine te pogodbe v pravni okvir EU)). Pobuda bo vključevala tudi pregled Evropskega sistema finančnega nadzora (ESFS), da bi se okrepila učinkovitost in uspešnost makro- in mikrobonitetnega nadzora.** |
|  | **Evropski steber socialnih pravic** | **Potem ko bo opravljeno javno posvetovanje, bodo v okviru pobude predstavljeni predlog za steber socialnih pravic** (prvo četrtletje leta 2017) **in podobne pobude, kot so pobuda za obravnavanje izzivov, povezanih z usklajevanjem poklicnega in zasebnega življenja, s katerimi se srečujejo delovno aktivne družine** (zakonodajna/nezakonodajna pobuda, vključno z oceno učinka; člen 153/157 PDEU)**; pobuda o dostopu do socialne zaščite** (zakonodajna/nezakonodajna pobuda, vključno z oceno učinka; člen 153/292); **izvajanje direktive o delovnem času** (nezakonodajna pobuda) **ter revizija direktive o pisni izjavi v okviru programa REFIT, s katero se uvaja obveznost delodajalca, da zaposlene obvesti o pogojih pogodbe ali delovnega razmerja** (zakonodajna pobuda, vključno z oceno učinka; člen 153.1(b)/154 PDEU)**.** |
| **Trgovina: razumen in uravnotežen prostotrgovinski sporazum z ZDA** | | |
|  | **Izvajanje strategije „Trgovina za vse“** | **Poleg nadaljevanja in zaključitve dvostranskih pogajanj (npr. z Japonsko) ter začetka novih pogajanj o prostotrgovinskih sporazumih z Avstralijo** (vključno z oceno učinka; prvo četrtletje leta 2017)**, Čilom** (vključno z oceno učinka; drugo četrtletje leta 2017) **in Novo Zelandijo** (vključno z oceno učinka; prvo četrtletje leta 2017)**, ta pobuda vključuje nadaljnjo krepitev instrumentov trgovinske zaščite EU s predlogom za spremembo protidampinške zakonodaje EU** (vključno z oceno učinka; zadnje četrtletje leta 2016) **v skladu s sporočilom Komisije z dne 18. oktobra 2016.** |
| **Območje pravosodja in temeljnih pravic, zasnovano na medsebojnem zaupanju** | | |
|  | **Sveženj o varstvu podatkov** | **Sveženj** (prvo četrtletje leta 2017) **bo vključeval uskladitev pravil o varstvu osebnih podatkov, ki jih obdelujejo institucije EU, z novimi splošnimi pravili o varstvu podatkov** (zakonodajna pobuda; člen 16 PDEU)**; revizijo direktive o zasebnosti in elektronskih komunikacijah v okviru programa REFIT** (vključno z oceno učinka; člen 114/16 PDEU) **ter okvir za sklepe o ustreznosti varstva pri izmenjavi osebnih podatkov s tretjimi državami.** |
|  | **Napredek pri vzpostavljanju učinkovite in prave varnostne unije** | **Izvajanje agende za varnostno unijo in akcijskega načrta za boj proti financiranju terorizma s predlogom za uskladitev kaznivih dejanj pranja denarja in sankcij** (zakonodajna pobuda; člen 83 PDEU; zadnje četrtletje leta 2016)**; predlogom za krepitev vzajemnega priznavanja odredb o zamrznitvi in zaplembi sredstev, pridobljenih s kaznivim dejanjem** (zakonodajna pobuda, vključno z oceno učinka; člen 82 PDEU; zadnje četrtletje leta 2016)**, ter predlogoma za boj proti nedovoljenemu prenosu gotovine** (zakonodajna pobuda, vključno z oceno učinka; člen 33/114 PDEU; zadnje četrtletje leta 2016) **in nedovoljeni trgovini s predmeti kulturne dediščine** (zakonodajna pobuda, vključno z oceno učinka; člen 207 PDEU; zadnje četrtletje leta 2016)**. Ta pobuda vključuje tudi predlog za evropski sistem za obveščanje o potovanjih in njihovo odobritev (ETIAS)** (zakonodajna pobuda; člen 77(2)(b) in (d)(a) PDEU; zadnje četrtletje leta 2016) **ter nadaljnje ukrepe na podlagi dela strokovne skupine na visoki ravni za informacijske sisteme in interoperabilnost.** |
| **V smeri nove migracijske politike** | | |
|  | **Izvajanje evropske agende o migracijah** | **Vmesni pregled izvajanja evropske agende o migracijah ter utrditev in horizontalni pregled napredka na različnih delovnih področjih, vključno z izvajanjem novega okvira za migracijska partnerstva s tretjimi državami.** |
| **Močnejši svetovni akter** | | |
|  | **Izvajanje evropskega obrambnega akcijskega načrta** | **Vključuje predlog za evropski obrambni sklad in ukrepe za izboljšanje uporabe in učinkovitosti pravil o javnem naročanju** (zakonodajna/nezakonodajna pobuda)**.** |
|  | **Izvajanje globalne strategije EU** | **Vključuje prizadevanja za spodbujanje državne, gospodarske, okoljske/podnebne in družbene odpornosti v tretjih državah, zlasti v sosednjih državah EU in širših okoliških regijah** (nezakonodajna pobuda)**.** |
|  | **Strategija EU za Sirijo** | **Strategija bo določala, kako lahko EU pomaga ponovno vzpostaviti mir in stabilnost ter pluralistično in strpno civilno družbo v Siriji** (nezakonodajna pobuda; prvo četrtletje leta 2017)**.** |
|  | **Partnerstvo med EU in Afriko: nov zagon** | **Pobuda bo opredeljevala strateške cilje in prednostne naloge EU v njenih odnosih z Afriko** (nezakonodajna pobuda; drugo četrtletje leta 2017)**.** |
| **Unija demokratičnih sprememb** | | |
|  | **Posodobitev postopkov v odboru** | **Predlogi za uskladitev pravil o sekundarni zakonodaji s posodobljenimi pravili Pogodbe** (zakonodajna pobuda; prvo četrtletje leta 2017) **ter ocena demokratične legitimnosti obstoječih postopkov za sprejetje delegiranih in izvedbenih aktov** (nezakonodajna pobuda; prvo četrtletje leta 2017)**.** |
|  | **Bolj strateški pristop k izvrševanju prava EU** | **Ukrepi za okrepitev prizadevanj na področju uporabe, izvajanja in izvrševanja prava EU** (nezakonodajna pobuda; zadnje četrtletje leta 2016) **v skladu s prednostnimi nalogami Komisije; konkretni predlogi za zagotovitev boljšega izvrševanja pravil enotnega trga** (glej točko 6 zgoraj) **ter pobude v okviru programa REFIT za zagotovitev pravilnega izvajanja in izvrševanja okoljske zakonodaje, vključno z zagotavljanjem skladnosti z okoljskimi predpisi** (nezakonodajna pobuda; tretje četrtletje leta 2017)**, dostopa do pravnega varstva** (nezakonodajna pobuda; prvo četrtletje leta 2017) **ter spremljanja, preglednosti in poročanja** (zakonodajna/nezakonodajna pobuda; drugo četrtletje leta 2017)**.** |

1. Komisija v skladu z Medinstitucionalnim sporazumom o boljši pripravi zakonodaje v tej prilogi navaja dodatne informacije, če so na voljo, o pobudah, ki so vključene v njen delovni program. Te informacije, ki so navedene v oklepajih pod opisom posamezne pobude, so zgolj okvirne in se lahko spremenijo med pripravljalnim postopkom, zlasti zaradi rezultatov ocene učinka. [↑](#footnote-ref-2)